Danskerne jagter sol i efterårsferien | Berlingske Business\nTorsdag d. 06. oktober 2016, kl. 13.36\nEfterårsferien nærmer sig - og danskerne er ikke i tvivl, om hvor de vil hen. I år er det nemlig Kreta, Barcelona og London, som topper hitlisterne.\nMaja Albertsen, praktikant\nDet er stadig varmen og storbyerne, der trækker, når danskerne om godt en uge tager på efterårsferie.\nTil trods for en smuk og mild start på efteråret pakker tusinder af rejseglade danskere kufferterne og starter jagten på sol og oplevelser. I år hitter særligt Kreta, Barcelona og London som nogle af de mest eftertragtede feriemål. Det viser en opgørelse, som rejsebureauet Apollo og rejsesøgemaskinen Momondo har lavet.\nIfølge Apollo søger chartergæsterne ned syd på til Kreta og Mallorca, mens deres storbyrejsende gæster vender næsen mod London eller Rom. Specielt storbydestinationerne hitter nemlig, som de altid gør, stort i efteråret grundet deres uanede muligheder. Ser man også på rejsesøgemaskinen momondo har London hidtil ligget i toppen som en af de mest populære storbyferier, men bliver i år trumfet Barcelona.\nLÆS MERE : Pas på: Fupkonkurrencer plager rejsebranchen\n»Med London som en snigende efterfølger på Barcelona og med Malaga i top 3 tyder meget på, at danskerne slet ikke er færdige med sol og varme på trods af vores indian summer herhjemme,« lyder det fra Lasse Skole Hansen, PR Manager hos Momondo.\nAlternativet til storbyrejserne er de varme og solrige ferier nede syd på. Her er det Mallorca, Fuerteventura og Kreta, som ifølge Apollo er de destinationer, der trækker mest i de solhungrende danskere.\nGlenn Bisgaard kunde- og kommunikationschef hos Apollo fortæller også, at de på charterfronten næsten kan melde udsolgt fra samtlige danske lufthavne.


3. søndag efter påske, den 17. april 2016 Vor Frue kirke kl. 10. Tekst: Johs 14,1-11 Salmer: 749, 434, 20, 332, 379, 242, 474, PDF\nDownload "3. søndag efter påske, den 17. april 2016 Vor Frue kirke kl. 10. Tekst: Johs 14,1-11 Salmer: 749, 434, 20, 332, 379, 242, 474, 484."\n1 1 3. søndag efter påske, den 17. april 2016 Vor Frue kirke kl. 10 Jesper Stange Tekst: Johs 14,1-11 Salmer: 749, 434, 20, 332, 379, 242, 474, 484. Gud, lad os leve af dit ord som dagligt brød på denne jord. Jeg er vejen, sandheden og livet Jesus forbinder sig med Gud ved at gøre Guds navn til sit. Han tager sin himmelske fars navn. Alterbogens vise redaktører, som har forordnet, hvilke bibelske læsninger, der søndag efter søndag skal fortolke hinanden, har givet os nøglen til dette berømte Jesusord med fortællingen om Moses møde med Gud ved den brændende tornebusk og med fortællingen om Peters tale til det jødiske råd. Det handler om navnet, Gudsnavnet. Det er altså ikke om en selvbevidst profet eller filosof, som nu byder sig til med sin særlige teknik som adgang til de guddommelige mysterier. Jeg er sandheden, vejen og livet I enhver anden sammenhæng end netop den bibelske, ville Jesus rykke ind på linje med de coaches og facere, vi møder i Fiolstræde med deres entusiastiske tilbud om at finde den rette vej, den dybe sandhed og livets inderste væsen.\n2 2 De er rørende i deres uforfærdethed, og det trøster lidt at vide, at de får penge for det, når vi venligt afviser den frelse, de tilbyder. I sin bibelske sammenhæng bliver ordene en åbenbaring. En afsløring af Guds identitet. Jeg er vejen, sandheden og livet. Jeg er er den skjulte Guds navn. Moses spørger efter Guds navn og får ved mødet med den brændende tornebusk at vide, at det er Jeg Er. Moses siger Når jeg kommer til israelitterne og siger til dem, at deres fædres Gud har sendt mig til dem, og de spørger mig, hvad hans navn er, hvad skal jeg så sige til dem? Og Gud svarer: Jeg er den, jeg er! Sådan skal du sige til israelitterne: Jeg Er har sendt mig til jer. Gudsnavnet er siden blevet betragtet som så ophøjet, at man ikke har udtalt det. Gudsnavnet skrives i den hebraiske bibel med fire bogstaver, JHWH. Måske har det været udtalt Jahwe. En slag ur-lyd, et primalskrig. Åh Gud! Man læste i stedet HERREN, når man kom til tetragrammet, Gudsnavnets fire bogstaver. For en semitisk tankegang er navn og væsen nemlig et. Kender man navnet, kender man også det væsen, der bærer navnet. Det gælder både mennesker og Gud. Sjælens indhold er i navnet. Tankegangen kan ikke ligge os så fjernt i en numerologi-tid. Vi er, hvad vi hedder.\n3 Det ville derfor demonstrere et overmod uden lige, hvis man udtalte Guds navn og dermed bildte sig ind at kende Guds væsen. Det er denne tradition, denne forståelse, Jesus taler ind i, når han siger Jeg Er vejen sandheden og livet. Det lyder af KlogeÅge, når jeg nu er nødt til at tage den græske grammatik til hjælp for at vise, hvordan Jesus gør sig til et med Gudsnavnet. I det græske Ny testamente siger Jesus rigtignok Jeg Er, men det udtrykkes med en grammatik, som normalt ikke anvendes på græsk. Det personlige stedord Jeg foranstilles ellers aldrig udsagnsordet Er. Johanneevangeliets første læsere, som er en jødisk-kristen menighed, har derfor med det samme hørt, hvad der er på færde, når Jesus siger Jeg Er på netop denne måde. De har følt sig provokeret eller udfordret, når nu Jesus identificerer sig med Gudsnavnet fra fortællingen om Moses møde med den brændende tornebusk. Der er, som Peter siger til det store råd i Jerusalem, da han stod til regnskab for de underfulde helbredelser, der fulgte evangeliets udbredelse: ikke givet mennesker noget andet navn under himlen, som vi kan blive frelst ved. Navn og væsen er et. Og den Gud, der engang åbenbarede sit navn og væsen i tetragrammet JHWH, åbenbarer sig nu i mennesket Jesus. Tro mig, siger Jesus, jeg er i Faderen, og Faderen er i mig. Eller altså i denne raffinerede identifikation 3\n4 Jeg Er vejen, sandheden og livet. Vi kunne oversætte med, at Gud er, som den der åbenbarer sig i Jesus, vejen, sandheden og livet. Der er med andre ord ingen vej til Gud. Gud er vejen. Og vejen har nu vist sig at have et menneskelivs retning. For hvad viser Jesus, som Gud ikke allerede har vist os ved at være den, der følger os med sin velsignelse? Vi har i den hebraiske bibel, vores Det Gamle Testamente, lært Gud at kende som velsignelsens Gud, som den Gud, der i sin godhed følger os. Gud følger os på vejen, ad hvilken vi går. Og selvom menneskets veje er uransagelige i deres vej væk fra dets bestemmelse, fornyer Gud gang på gang sine løfter om velsignelse. Når vi standses af fortrædeligheder, både dem vi udsættes for og dem, vi påfører andre, kan vi trøste vores forvirring med Jonas ord, dengang Gud valgte at skåne Nineve: vi ved jo, at Gud er en nådig Gud, sen til vrede og rig på troskab. Vi blev skånet for at bære konsekvenserne, når vi unddrog os vores forpligtelser Hele Det Gamle Testamente, kan vel læses som den eventyrlige gengivelse af denne erfaring med Gud. Den hellige og utilnærmelige JHWH. Hvad har Jesus at tilføje? Jesus lever det liv, vi alle er tiltænkt fra skaberens hånd. Han lever det, som han modtager det af Guds hånd, og han giver det videre betingelsesløst. Jesus giver det videre uforfærdet, frygtløst. 4\n5 Kunne vi følge hans eksempel og leve vores liv, som det hen over hovedet på os er skabt til at modtages for at gives ubekymret videre, som given og tilgiven, ville den guddommelige skabervilje med os være fuldbyrdet hermed. Vi kan bare ikke efterleve ham i selvforglemmelse og uselviskhed. Det Jeg Er-navn, hvormed Jesus forbinder sig med Gud Skaber, falder i forlængelse af opfordringen til ikke at forfærdes, når vi nu kender vejen, menneskelivets vej fra fødsel til Guds mange boliger. Men ligeså lidt vi kan trøste hinanden med opfordringen til ikke at frygte, ligeså lidt kan Jesus trøste sin discipel Thomas. Hvad er der da, en Thomas og vi kan være bange for? Hvad er det, vi forfærdes over? Det er vel os selv. Vores tvivl, vores selviskhed, vores mangel på generøsitet. Til denne forfærdelse henvender evangeliet sig med løftet om, at kan vi ikke følge Jesus eksempel, - kan vi ikke leve som Jesus levede, så kan vi leve af den tilgivelse, han liv og død var udtryk for. Den Gud, der under navn af Jeg Er åbenbarede sig som velsignelsen Gud, åbenbarer sig i Jesus som tilgivelsens Gud. Jesus døde for vores skyld i alle de mange betydninger, det har. Vi kunne sige om Guds velsignelse, at den fra da af har korsets form. 5\n6 Vejen er stadig den samme, et menneskelivs vej fra fødsel til Guds bolig, sandheden er stadig den samme som vi altid har kendt den, men livet er blevet lidt anderledes efter Jesus. Vi behøver ikke længere tænke om vejen, ad hvilken vores liv går, at vi har fortjent det sådan. Vi behøver ikke længere tænke om sandheden, at den er skjult bag den labyrint, vores vej antager. Vi kan tænke om vores liv, at det - godt eller skidt, er godt nok for Gud. Gud er stadig velsignelsens Gud. Velsignelse i den betydning det har på Jesus sprog af både kilde til og moderskød for livet, altså det sted, hvor livet har sit udspring. På vores sprog har vi indlejret den kristelige betydning i ordet velsignelse. Ordet velsignelse har sin oprindelse i det latinske udtryk for korstegnelsen, cruce signare. At tegne eller signere med et kors. Sådan taler vi om vores liv som et velsignet liv. Et liv som er en vej og ikke en stilstand, et liv, der når sandt skal siges er ubærligt i den viden, at vi lever i ødelæggelse af vore egne og vores medmennesker livsmuligheder, men et liv, som er velsignet med tilgivelse af den Gud, der afslører sig under navn af Jeg Er. 6


Vedtægter - Rødding Højskole\nVedtægter for den selvejende institution Rødding Højskole\nRødding Højskole er en uafhængig og selvejende institution med hjemsted i Rødding Kommune. Dens formål er i overensstemmelse med den grundtvigske tradition at drive almen dansk folkehøjskole inden for højskolelovens rammer, sådan som det er udmøntet i de til enhver tid gældende bestemmelser.\nSkolens oprettelsesdato: 7. november 1844.\nVærdigrundlag: Se vedhæftede bilag.\nSkolen ejer ejendommen matr. nr. 114, 462, 567 af Rødding by og sogn. Med hensyn til institutionens aktiver og passiver henvises til den enhver tid værende status.\nSkolens drift gennemføres ved tilskud fra det offentlige og ved betaling fra eleverne. - Et eventuelt overskud ved skolens drift tilfalder institutionen. Jvf. lovens § 20 stk. Værdipapirer skal noteres på skolens navn. Det skal sikres, at midlerne kun anvendes i skolens øjemed.\nInstitutionens anliggender varetages af bestyrelsen og generalforsamlingen.\nDer føres en protokol over medlemmerne af skolekredsen, Selskabet Rødding Højskole. Som medlem kan optages enhver myndig dansk kvinde og mand. Optagelse af nye medlemmer skal godkendes af bestyrelsen, hvis afgørelse kan indankes for generalforsamlingen, både af den sombestyrelsen har afslået at optage og af et mindretal i bestyrelsen.\nGeneralforsamlingen består af skolekredsens medlemmer, og afholdes hvert år, senest i juni måned. Der indkaldes af bestyrelsen senest 14 dage inden afholdelsen. Forslag , som ønskes behandlet på generalforsamlingen, skal være bestyrelsen i hænde senest 8 dage før generalforsamlingen. Forslag bekendtgøres for medlemmerne senest 2 dage før.\nBeretning om skolens drift\nEkstraordinær generalforsamling, der indkaldes på samme måde, skal afholdes inden 3 uger efter halvdelen af bestyrelsen eller 25% af medlemmerne af skolekredsen skriftligt har krævet det. Forslag til dagsorden indsendes samtidig med begæring om afholdelse af ekstraordinær generalforsamling.\nGeneralforsamlingen vælger en bestyrelse og træffer efter indstilling fra bestyrelsen beslutning om ting af mere indgribende betydning for skolen. - Alle beslutninger træffes ved stemmeflerhed. (Jfr. dog §§ 15 og 16 ). Der kan kræves skriftlig afstemning på generalforsamlingen, såfremt 1 af medlemmerne ønsker det. Over det på generalforsamlingen vedtagne føres en protokol, der underskrives af dirigenten og opbevares på skolen.\nBestyrelsen består af 7 medlemmer, hvoraf 1 vælges af Rødding Højskoles elevforening. De 6 medlemmer vælgesaf og blandt skolekredsens medlemmer. Valgperioden er 3 år, således at 2 medlemmer afgår hvert år. Genvalg kan finde sted. Bestyrelsen vælger selv en formand og næstformand, der tilsammen udgør formandskabet. Bestyrelsens medlemmer skal være myndige og have fast bopæl i Danmark eller tilhøre det danske mindretal i Sydslesvig.\nBestyrelsen har den overordnede ledelse af skolen og er herunder ansvarlig for dens økonomi. Bestyrelsen skal forvalte skolens midler, så de bliver til størst mulig gavn for skolen og sørge for, at der tages skyldige økonomiske hensyn. Bestyrelsen er ansvarlig over for skolekredsen. Bestyrelsen er tillige ansvarlig over for undervisningsministeren, herunder for at betingelser og vilkår for ydelse af tilskud overholdes.\nBestyrelsen ansætter og afskediger forstanderen. Ansættelse og afskedigelse af lærerne sker efter indstilling fra forstanderen.\nBestyrelsen træffer beslutning om køb, salg og pantsætning af fast ejendom. Bestyrelsen fastsætter elevbetalingen. Bestyrelsen godkender en plan for skolens overordnede kursusvirksomhed og en undervisningsplan for det enkelte kursus.\nBestyrelsen er ansvarlig for udarbejdelse af korrekt driftsregnskab og status, jf. § 10.\nBestyrelsen underretter Undervisningsministeriet om institutionens nedlæggelse. Ingen ved skolen ansat og ingen af skolens elever kan være medlem af bestyrelsen eller deltage i valg af bestyrelsesmedlemmer. Forstanderen og en repræsentant for medarbejderrådet kan uden stemmeret deltage i møderne.\nBestyrelsens arbejde m.v.\nBestyrelsen holder møde, når formanden eller 3 medlemmer finder det nødvendigt. Formanden indkalder skriftligt mødedeltagerne til møde og meddeler samtidigt hvilke sager, der behandles. Formanden leder forhandlinger og afstemninger og sørger for, at beslutninger herunder eventuelle afstemningsresultater indføres i en beslutningsprotokol. Efter hvert møde underskrives protokollen af mødets deltagere. Enhver af disse er berettiget til kort at få sin afvigende mening indført i protokollen, som opbevares på skolen. Formanden sørger for, at de trufne beslutninger udføres. Bestyrelsen er beslutningsdygtig, når mindst halvdelen af medlemmerne er tilstede. Beslutninger træffes ved almindelig stemmeflerhed. Ved stemmelighed er formandens stemme afgørende.\nBeslutninger om køb, salg og pantsætning af fast ejendom træffes dog ved kvalificeret stemmeflertal. (Mindst 2/3 flertal).\nEt bestyrelsesmedlem er inhabil i sager, hvori vedkommende eller dennes nærmeste har økonomisk eller særlig personlig interesse. I øvrigt gælder bestemmelser i forvaltningslovens kap. 2 om inhabilitet. I tilfælde af konstateret inhabilitet skal det fremgå af protokollen, at vedkommende har trukket sig fra forhandlinger og afstemninger. En mødedeltager har tavshedspligt i sager, hvori væsentlige hensyn til personers eller skolens interesser gør det nødvendigt at hemmeligholde oplysninger om personlige eller interne, herunder økonomiske forhold.\nI øvrigt gælder bestemmelserne i forvaltningslovens kap.8 om tavshedspligt. Bestyrelsen kan ved behandling af konkrete sager vedrørende medarbejdere beslutte at holde møde alene for medlemmer. Bestyrelsesmedlemmer hæfter ikke personligt for skolens gæld og kan ikke modtage honorar af skolens midler. Dansk rets almindelig erstatningsregler gælder for medlemmerne. Bestyrelsen fastsætter selv sin forretningsorden.\nSkolen tegnes af bestyrelsens formand, under dennes forfald af næstformanden i forening med 2 medlemmer af bestyrelsen. Ved køb, salg og pantsætning af fast ejendom kræves et kvalificeret flertal af bestyrelsesmedlemmernes, herunder formandens underskrift.\nForstanderen, der overfor bestyrelsen har det pædagogiske ansvar, forestår den daglige ledelse af skolen og foretager tillige under ansvar overfor bestyrelsen ansættelse og afskedigelse af skolens lærere og øvrige medarbejdere. Ved forstanderens fravær ud over 1 måned skal der konstitueres en forstander.\nForstanderen er omfattet af bestemmelser i forvaltningslovens kap. 2 om inhabilitet.\nSkolens forstander og faste medarbejdere danner et medarbejderråd. Medarbejderrådets udtalelse indhentes i følgende sager:\nKursus- og undervisningsplaner\nByggesager og større investeringer\nAnsættelse og afskedigelse af forstanderen.\nMedarbejderne er omfattet af forvaltningslovens kap. 2 om inhabilitet.\nSkolens regnskab går fra 1. januar til 31. december. Bestyrelsen udarbejder hvert år budget og indsender senest 15. september driftsregnskab og status for skolen. Regnskabet revideres i overensstemmelse med gældende regler om regnskab for og revision af frie kostskoler.\nBestyrelsesmedlemmerne skal underskrive det reviderede regnskab og afgive en erklæring på tro og love, om at de opfylder betingelserne for medlemskab af bestyrelsen.\nÆndringer i nærværende vedtægter kan kun foretages, når mindst 5 af den samlede bestyrelse stemmer derfor og ændringen derefter besluttes på en generalforsamling i Selskabet Rødding Højskole med 2/3 flertal af de fremmødte.\nÆndringer af formålsparagraf kræver altid vedtagelse på to generalforsamlinger. Der skal afholdes med mindst 14 dages mellemrum.\nBeslutning om Rødding Højskoles nedlæggelse træffes på en generalforsamling, hvor mindst 2/3 af alle medlemmer stemmer for. Opnås sådant flertal ikke, kan beslutning om nedlæggelse træffes efter mindst 14 dage på en ny generalforsamling med almindeligt flertal af de mødte medlemmer.\nOphører Rødding Højskole med at drive skolevirksomhed i overensstemmelse med formålsbestemmelsen, skal den nedlægges. Nedlægges Rødding Højskole, skal den siddende bestyrelse fungere, indtil den økonomiske opgørelse af aktiver og passiver er gennemført eller overgået til behandling i skifteretten eller ved likvidation godkendt af Undervisningsministeriet.\nBestyrelsen har ansvaret for bevarelse af Rødding Højskoles aktiver og for, at den økonomiske opgørelse foretages efter gældende bestemmelser, og for at nettoformuen anvendesi overensstemmelse med gældende regler. Overskydende midler anvendes med Undervisningsministeriets godkendelse til skoleformål, der støttes i henhold til gældende regler om frie kostskoler.\nUndervisningsministeriet skal godkende vedtægtbestemmelser samt ændringer heri.


Næstved får intelligent busterminal | TV ØST\nNæstved får intelligent busterminal\nNæstved bliver den første by på Sjælland, der får en intelligent busterminal. En "intelligent" busterminal er kendetegnet ved, at busserne ikke har faste holdepladser. Moderne telematik styrer i stedet, hvor busserne skal ankomme og afgå fra.\n22. nov 2007, kl. 13:40 Opdateret: 02. nov 2008, kl. 12:29\nMålet er at få en bedre udnyttelse af byrummet og en enkel og overskuelig trafikafvikling. Arbejdet med ombygningen af Næstved Banegårdsplads, sættes i gang mandag den 26. november klokken 11.00 i banegårdens forhal.\nPå et digitalt display kan passagererne se, hvilken plads for eksempel bus 27 mod Kalundborg kører fra. De svagtseende er der også tænkt på: På displayet kan man trykke på en højtaler, der fortæller hvor bussen afgår fra. Ledelinjer i belægningen viser vejen hen til bussen.\nAlle busafgangene samles på en busø, hvor busserne kører med uret rundt, og al ind- og udstigning derfor sker indad mod busøen. Passagerne undgår dermed at skulle krydse kørebanen ved busskifte. Busøen er derfor meget trafiksikker.\nFordelene ved den intelligente busterminal er mange. Den er mindre pladskrævende og udnytter dermed pladsen bedre. Passagererne skal gå kortere, fordi alle busserne er samlede på et sted. Den gør det også lettere for buspassagererne at overskue trafiksituationen, fordi man ved, at de busser, der holder på pladsen, afgår inden for fem minutter.\nUdover en ny busterminal skal ombygningen af Næstved Banegårdsplads også skabe nye og bedre parkeringsmuligheder for cyklister. Alle cykelparkeringspladser bliver overdækkede og af høj standard. Ombygningen skaber desuden en bedre sammenhæng mellem banegårdspladsen og den øvrige by.\nDen trafikale situation på Næstved Banegårdsplads har i årevis været kaotisk og uoverskuelig. Busser, bilister og taxier har kæmpet om pladsen, mens fodgængere og cyklister har forsøgt at nå helskindede over pladsen. Den uholdbare situation har Næstved Kommune, Movia og DSB i fællesskab besluttet at ændre ved. Derfor sættes ombygningen af Næstved Banegårdsplads i gang i november 2007.\nHvornår? Ombygningen af Næstved Banegårdsplads begynder i slutningen af november 2007 og forventes at være afsluttet inden udgangen af 2009.\nHvad? Ombygningen kommer til at forløbe i tre etaper. Første etape skaber nye cykelparkeringshuse, anden etape skaber den nye busterminal, mens tredje etape skaber nye parkeringspladser for bilister.\nHvem? Bag projektet står Movia, DSB og Næstved Kommune.\nHvorfor? Formålet med ombygningen af Næstved Banegårdsplads er at skabe en banegårdsplads, hvor trafikafviklingen er enkel og overskuelig for alle rejsende.\nLæs mere på www.naestvedbanegaard.dk


Fra slum til femstjernet hotel - SOS Børnebyerne\nForside / Nyheder / Fra slum til femstjernet hotel\nFra slum til femstjernet hotel\nDa Neila blev født i slummen, lå det ikke i kortene, at hun senere i livet ville arbejde som kokkelev på et femstjernet hotel.\n”Min mor døde, da jeg var otte. Jeg var nødt til at lære at lave mad, så jeg kunne hjælpe min far og søster. Det var også sådan, at jeg opdagede min passion for madlavning,” fortæller Neila.\nNeila bor i slummen i Nairobi sammen med sin far og søster. Hendes far har de sidste mange år været alene med pigerne, efter at deres mor døde af aids. Som 18 årig startede Neila sin uddannelse som kok og tjener på SOS Børnebyernes tekniske skole i Nairobi.\n”Vi har været meget heldige. SOS Børnebyerne har sørget for, at min søster og jeg er kommet i skole og senere gymnasiet, og nu har de givet mig muligheden for, at jeg kan udleve min drøm og blive kok,” fortæller Neila, hvis søster har fået støtte af SOS Børnebyerne til at læse økonomi på universitetet.\nGennem Neilas opvækst er familien desuden blevet støttet med medicin til deres far, som er hivsmittet og søstrene har fået undervisning i, hvad det vil sige at leve med en hivsmittet.\nVi har været meget heldige. SOS Børnebyerne har sørget for, at min søster og jeg er kommet i skole og senere gymnasiet, og nu har de givet mig muligheden for, at jeg kan udleve min drøm og blive kok,”\nSigter efter stjernerne\nNeila skulle som en del af sin uddannelse ud at arbejde som kokkeelev. Elevtiden blev helt speciel, da et af Kenyas fineste hoteller, et femstjernet hotel i havnebyen Mombasa, ansatte hende.\n”Jeg lærte at lave mad fra forskellige egne af verden. Jeg havde aldrig troet, at jeg ville arbejde på et femstjernet hotel og stå og tilberede fisk og blæksprutter til fornemme mennesker.”\nNeila er færdiguddannet og håber, at hun kan få et job på et hotel i Nairobi, der er lige så fint som det hotel i Mombasa, hvor hun var elev. Men hendes drømme stopper ikke der.\nGiv flere børn som Neila en vej ud af slummen\nMed din støtte kan vi give børnene et godt børneliv, en uddannelse og muligheden for at skabe sig en god fremtid som voksne.\nGiv et bidrag og hjælp børn som Neila\nNeila under sin uddannelse som kok og tjener på SOS Børnebyernes tekniske skole i Nairobi. Foto: Anders Bobek\n”Jeg har passion for at lave mad. Det er en god evne at have. Det betyder, at jeg senere kan starte min egen virksomhed. Jeg drømmer om at starte et bageri. Jeg elsker at bage, ”fortæller Neila og fortsætter:\n”Jeg er glad og stolt, over det jeg har opnået. Der hvor jeg vokser op, er der ikke mange, der får en chance for at få en uddannelse. Jeg vil bevise over for verden, at uanset hvor du er fra, og hvem du er, så kan du udleve dine drømme. Nogle gange har du bare brug for en hjælpende hånd. ”


De 10 bedste hoteller med shuttleservice i Riga - TripAdvisor\n19 af 354 ejendomme matcher dine filtre. Ryd alle filtre\nNr. 1 ud af 19 i Hoteller med shuttleservice i Riga med bedste værdi for pengene\nNr. 2 ud af 19 i Hoteller med shuttleservice i Riga med bedste værdi for pengene\nNr. 3 ud af 19 i Hoteller med shuttleservice i Riga med bedste værdi for pengene\nNr. 4 ud af 19 i Hoteller med shuttleservice i Riga med bedste værdi for pengene\nNr. 5 ud af 19 i Hoteller med shuttleservice i Riga med bedste værdi for pengene\nNr. 6 ud af 19 i Hoteller med shuttleservice i Riga med bedste værdi for pengene\nNr. 7 ud af 19 i Hoteller med shuttleservice i Riga med bedste værdi for pengene\nNr. 8 ud af 19 i Hoteller med shuttleservice i Riga med bedste værdi for pengene\nNr. 9 ud af 19 i Hoteller med shuttleservice i Riga med bedste værdi for pengene\nNr. 10 ud af 19 i Hoteller med shuttleservice i Riga med bedste værdi for pengene\nNr. 11 ud af 19 i Hoteller med shuttleservice i Riga med bedste værdi for pengene\nNr. 12 ud af 19 i Hoteller med shuttleservice i Riga med bedste værdi for pengene\nNr. 13 ud af 19 i Hoteller med shuttleservice i Riga med bedste værdi for pengene\n“Dejligt hotel lever helt op til de 4 *. Venligst personale. Der er alt hvad der skal være. Ligger lige midt i centrum med gåafstand til alt. En helt fantastisk morgenmad som burde kunne tilfreds stille næsten alle...”\nNr. 14 ud af 19 i Hoteller med shuttleservice i Riga med bedste værdi for pengene\nNr. 15 ud af 19 i Hoteller med shuttleservice i Riga med bedste værdi for pengene\nNr. 16 ud af 19 i Hoteller med shuttleservice i Riga med bedste værdi for pengene\n“Hotellet levede op til vores forventninger, centralt beliggende i den gamle bydel, vi havde bestilt en suite - 2 værelser med separat soveværelse og stue, hvilket var perfekt, da vi i løbet af dagen kunne have…”\nNr. 17 ud af 19 i Hoteller med shuttleservice i Riga med bedste værdi for pengene\nNr. 18 ud af 19 i Hoteller med shuttleservice i Riga med bedste værdi for pengene\nNr. 19 ud af 19 i Hoteller med shuttleservice i Riga med bedste værdi for pengene\nNr. 20 af 114 hoteller i Riga\nNr. 50 af 114 hoteller i Riga


Holly's - Find baby- og børnetøj her på siden - Babysam.dk\nHolly’s er dansk design, når det er bedst: Brandet designer baby- og børnetøj til kvalitetsbevidste forældre, som ikke vil gå på kompromis med kvalitet og pasform. Holly’s slog især igennem med deres lækre heldragter med det ikoniske og let genkendelige firkløver, som enhver forældre måtte eje. Holly’s kollektioner er naturligvis fremstillet af Oeko-Tex®-certificeret materiale.\nSlå Om Bodystocking - Hvid-Blå 561\nVi her på BabySam er yderst begejstret for at kunne forhandle kollektioner og varer fra Holly’s. Vi mener nemlig, at deres kvalitet er i top og deres komfort og design er særdeles velovervejet og behagelige for de små.\nVores udvalg af Holly’s\nVores sortiment fra Holly’s er velovervejet og nøje udvalgt, da vi mener, at forældre og børn kun fortjener det bedste. Vores udvalg af stofbleer kan fås i forskellige farver og mønstre og kan passe til enhver blebærende baby eller barn uanset køn. De er lavet af 100% bomuld og de er selvfølgelig pyntet med Holly’s kendte logo: Firkløveren. Hvorfor stofbleer? Der er flere grunde til, hvorfor man burde overveje at bruge stofbleer fra Holly’s fremfor engangsbleer. De er yderst miljøvenlig med deres genbrugelige funktion; de er sunde for børn, da de ikke indeholder kemikalier; sidst men ikke mindst er de økonomiske, da man netop ikke kommer til at mangle bleer, da de blot skal vaskes. Når du først har købt en stofble fra Holly’s, kan du ikke leve foruden.\nNår det kommer til sengesæt, så leverer Holly’s også toppen. Her er der hellere ikke blevet svækket på kvalitet eller materiale. Sengesættene, som er består af 1 dynebetræk og 1 hovedpudebetræk, er lavet af lækkert, blødt 100% økologisk bomuld. De fås i forskellige størrelser, så babyer og mindre børn kan få glæde af dem. De er lavet i den klassiske stil med Holly’s kløvere. Dine børn vil uden tvivl drømme sødt i dette sengetøj.\nVarer fra Holly’s er de perfekte gaveideer til små nyfødte. De vil være praktiske i form af deres stofbleer og sengesæt, men også kreative i form af deres kreative bøger, hvor kan dokumentere alle de vigtige momenter lige fra graviditeten til fødsel og til børnenes første år. Uanset hvad du vælger at købe – om det er til dine egne børn eller andres, så vil det uden tvivl skabe glæde og være til i hverdagene.\nBabyserien er yderst populær for dens lækre design af blød og bæredygtigt bomuld. Vi nævnte tidligere, at Holly’s er fremstillet af Oeko-Tex®-certificeret materiale, men hvad vil det egentlig sige? Oeko-Tex® er verdens førende sundheds- og miljømærkning for tekstiler og lignende materiale. Produkter, som viser dette mærke, er lavet af materiale, som er testet efter kemiske stoffer, som der kan eller mistænkes for at kunne skade helbred og miljø.


Au Gré du Vent i Berck til Bedste Pris-garanti | Agoda.com\nSe alle 35 ejendomme i Berck.\n17 rue du Calvaire, Berck, Berck, Frankrig, 62600 - Rigtig god placering - Se på kort\nMere om Au Gré du Vent\nUanset om du er turist eller forretningsrejsende, så er Au Gré du Vent et fantastisk overnatningsvalg, når du skal besøge Berck. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nAu Gré du Vent tilbyder også mange faciliteter der vil berige dit ophold i Berck. For at nævne blot nogle få af hotellets faciliteter tilbydes der blandt andet gratis trådløst internet på alle værelser, handicapfaciliteter, restaurant.\nAtmosfæren på Au Gré du Vent afspejles på hvert eneste værelse. skrivebord, vækkeur, toiletsager er blot nogle af de faciliteter der kan findes på ejendommen. Hotellet tilbyder fantastiske faciliteter inklusive have, der vil hjælpe dig med at slappe af efter en begivenhedsrig dag i byen. Med sin idéelle beliggenhed og imponerende faciliteter så vil Au Gré du Vent opfylde dine behov på mange måder.


Trådløst overvågningskamera (IP-kamera) | Priser online her\nTrådløst overvågningskamera (IP-kamera)\nEt trådløst overvågningskamera er et overvågningskamera, der er batteridrevet og ikke er forbundet til et hovedsystem eller en central via ledninger eller lignende.\nMan kan både anvende et trådløst overvågningskamera til udendørs og indendørs brug - dette afhænger dog i nogle tilfælde af modellen, der anvendes. Som udgangspunkt er effektiv overvågning mulig ved hjælp af et trådløst overvågningskamera uanset stedet.\nMed vores online prisberegner, kan du beregne priser på forskellige videoovervågningspakker, der egner sig til forskellige situationer og behov. Du kan se indholdet i pakkerne her.\nDe overvågningskameraer, som pakkerne tager udgangspunkt i, er alle trådløse IP-baserede overvågningskameraer, der både kan anvendes udendørs og indendørs.\nSådan fungerer et trådløst overvågningskamera\nEt trådløst IP-overvågningskamera er en type kamera, der gør det muligt at få adgang til en livestreaming af videomaterialet på enhver tid ved hjælp af en smartphone, en tablet eller en computer.\nEr man eksempelvis på arbejde, kan man logge ind på det medfølgende overvågningssystem direkte i en browser og ved hjælp af sit trådløse overvågningskamera med det samme se, hvad der foregår derhjemme.\nEt trådløst overvågningskamera forbindes til internettet via et trådløst signal. Her skaber kameraet kontakt til systemet og gør det muligt at fjernovervåge hjemmet herigennem. Det, man ser, er en livestreaming, altså et samtidigt indblik i hvad der foregår i hjemmet.\nHvor mange trådløse overvågningskameraer har jeg brug for\nNår du overvejer om et trådløst overvågningskamera er nok, eller om der er brug for flere, kan du med fordel se på tre faktorer:\nHvilke funktioner og behov skal et trådløst overvågningskamera dække i min situation?\nHvilke muligheder og begrænsninger byder min bolig/ejendom på?\nVil jeg både have dækket min ejendom udendørs og indendørs ved hjælp af trådløse overvågningskameraer?\nEt trådløst overvågningskamera kan særligt være nyttigt, når man vil have en hurtig måde at be- eller afkræfte et indbrud, når alarmen går. Hvis man har set tyven på kameramaterialet, må man nemlig tilkalde politiet med det samme, og herved øges chancen for at forhindre, at noget bliver stjålet.\nNår man overvejer, hvor mange kameraer man har brug for, bør man tænke i ‘adgangsveje’ og ‘værdier’. Husk, at trådløse overvågningskameraer kun fanger det, som de peger mod. Derfor kan det være nyttigt at have dækket de(t) sted(er), hvor tyvene eventuelt vil bryde ind og de steder, hvor værdierne befinder sig.\nNår du beregner en pris med vores prisberegner, går beregneren ud fra, at der går 1 trådløst overvågningskamera til hver 40 m2, man ønsker at dække. Her er der med andre ord ikke brug for kameraer til at dække hver m2 i dit hus, men udelukkende de relevante m2.\nBeregn priser på trådløs videoovervågning\nHvis du er interesseret i at vide, hvor meget en komplet overvågningsløsning med et trådløst videokamera (eller flere) kan koste, kan du med fordel anvende vores online prisberegner.\nMed prisberegneren kan du beregne vejledende priser på en række videoovervågningspakker til både privat- og erhvervsbrug samt indendørs og udendørs brug.\nDu har desuden, som en særlig valgmulighed, også muligheden for at beregne en pris på en samlet pakke med trådløs videoovervågning og et trådløst GSM-alarmsystem.\nBrugen af prisberegneren er fuldstændigt gratis og helt uforpligtende - du kan læse en vejledning til prisberegneren her.


Ekspert: De fleste tyrkere var imod folkemord på armeniere – Jiyan.dk\nEkspert: De fleste tyrkere var imod folkemord på armeniere\nBy Deniz Berxwedan Serinci|2018-07-17T19:50:35+02:0023. april 2014|\nArmensk Folkemord: 527 overlevende fra massakrerne i 1915 interviewet. Heraf svarede over en tredjedel, 183 personer, at de var blevet reddet af tyrkere eller kurdere.\nI dag mindes 99 årsdagen for folkemordet på armenierne. Under Første Verdenskrig blev et sted mellem 1 og 1,5 million armenierne udryddet af Det Osmanniske Rige.\nMed til historien om det armenske folkemord hører, at mange muslimer i Osmannerriget, tyrkere og kurdere, med livet som risiko faktisk reddede armenierne fra massakrerne.\n”Mange armeniere blev reddet af tyrkere og kurdere, der fik dårlig samvittighed undervejs eller af humanitære årsager, ofte af en muslimsk nabo.”\nDet siger den tyrkiske historiker Taner Akçam. Han var en af de første tyrkere, der betegnede begivenhederne som folkemord og underviser i dag på Clark University i USA. Akcam er anerkendt som en international autoritet på området og oplyser, at der er kilder, der viser, at et flertal af tyrkere var imod den osmanniske regerings deportationer af armenierne.\n”Derudover var der islamiske lærde i Yozgat i det nuværende Nordtyrkiet, der udstedte en fatwa, en dødsdom, mod en af de tyrkiske embedsmænd, der deltog i massakrerne på armenierne,” tilføjer Akcam.\nEt amerikansk universitet interviewede i 1991 omkring 527 overlevende fra massakrerne i 1915. Heraf svarede over en tredjedel, 183 personer, at de var blevet reddet af tyrkere eller kurdere.\nUnder folkemordet blev armenierne deporteret som straf for påstået armensk samarbejde med osmannernes ærkefjende, Rusland. Mange armeniere døde af tørst, sult og udmattelse under de månedlange vandringer i den syriske ørken, som de blev sendt ud på, hvor uddelingen af mad og drikke med vilje blev holdt på et minimum. Samtidig blev armenske ledere systematisk forfulgt og henrettet. Et kurdisk regiment, Hamidiye, forfulgte og plyndrede de deporterede armeniere.\nTyrkiet afviser, at der var tale om folkemord, og de der bruger denne betegnelse, risikerer retsforfølgelse. Således blev Nobelprismodtager og vinder af den danske Sonningpris Orhan Pamuk i maj 2011 idømt en bøde i erstatning til fem tyrkere, der følte deres nationale ære krænket, fordi Pamuk i 2005 havde anerkendt folkemordet. I 2007 blev den tyrkisk-armenske journalist Hrant Dink skudt og dræbt af en 17-årig nationalist i Istanbul. Dink var forinden blevet udråbt til forræder af tyrkiske nationalister, da han indrømmede folkemordet.


Tirsdag, 12 Juli 2016 13:15\tNatfiskeri efter stør\tSå er der mulighed for at natfiske efter stør denne aften. Dette skal ses som en hyggelig aften/nat og dermed ingen præmier på spil. Vi tænder op i grillen i løbet af aftenen.\nKun tilmelding i caféen/PoppelShoppen.\nLæs mere...\tTorsdag, 09 juni 2016 12:50\tSuper tilbud i Shoppen\tPoppelShoppen har ekstra skarpe tilbud på mange af Prologic´s lækre produkter. Spar op til 60%!\nBl.a på fiskestole, rod-pod, stangtasker, stænger osv..\nLæs mere...\tOnsdag, 25 maj 2016 11:17\tStør-reglerne\tHusk nu at læs reglerne inden du begynder størfiskeriet. Vi har netop indført stør-kontrol, dvs vi kommer rundt en gang i mellem og ser om I husker at overholde regelsættet når der fiskes stør :)\tLæs mere...\tStartForrige45678910111213NæsteSidste\tDet sker ved søen


Telefonordre | Bestilling\nSuper service. Varmt anbefales.\nEr du en eksisterende kunde? Så er du velkommen til at afgive en ordre per telefon.\nHvis du ønsker rådgivning før du afgiver en ordre er du selvfølgelig velkommen til at kontakte os per telefon. Vi vil meget gerne hjælpe. Hvis du allerede er en kunde, så kan du bare ringe og lægge din ordre hos os. Dette kan gøres via det samme telefonnummer: (+45) 78 79 53 90. Denne service er kun tilgængelig for erhvervskunder.\nDu får altid en bekræftelse fra os via e-mail eller fax. Efter bekræftelse af din ordre, vil din ordre blive ekspederet.


27.12.09 Supreme og Tillas Lille øger meget i vægt, så vi regner med hun er drægtig med Ritterspach´s Star. Forventet fødsel kan tidligst være omkring 18.01.2010. Sacha (Pema´s )som ejer Lille glæder sig meget til den forestående fødsel samt kommende unger.\n16.12.09 Vi vælger at tage Embla´s Capri ud af avl, hun er dermed flyttet sammen med de to andre tøser Chelsey og Palisja, en sammensætning som er gået uden nogen problemer. Taking Chances er flyttet ind hos Chrisas Elmander, ogsa her er sammensætningen gået over alt forventning. Man skulle tro de har boet sammen altid. Dejligt når sammensætningerne går gnidningsløst. Chrisas Eliaz (Louisa og Sørig´s Pandito of the Year´s brown ebony dreng) er flyttet for sig selv.\n06.12.09 Nu må det altså bare stoppe, nok er nok. En meget stor sorg rammer os endnu gang. Denne gang er det Chrisas Indiano (mors dreng). Vi har ingen idé om hvad der har ramt ham. Vi fandt ham liggende i sit hus, så forhåbentlig er han sovet stille ind. Det er sg hårdt at miste, og så tidligt efter de andre to. Det er lige før man kaster håndklædet i ringen og siger "så stopper vi med opdræt", men vi må huske på at livet trods alt går videre og en masse andre uldtotter sidder og har brug for os. En dag kan vi forhåbentlig vende den store sorg til glæde, glæden over alle de dejlige minder vi fik sammen med dem der ikke er mere. "Kære Indiano. Du var noget helt specielt og i den grad din mors dreng. Elskede at blive nusset under hagen, du nærmest tiggede om det ved at ligge hovedet på skrå, og altid lykkes det dig at få en "nussetur" for hvem kunne stå for det. Ja hvem kunne stå for din skønhed, det var bestemt ikke uden grund at du opnåede at blive svensk champion. Sammen opnåede vi en masse dejlige oplevelser, disse er i mit hjerte gemt, og når savnet og smerten bliver for stor, finder jeg disse frem og trøster mig med. Du gav så meget, ikke mindst nogle dejlige unger sammen med Taking Chances. Heldigvis er nogle af dem blevet boende her, og jeg håber at de følger i dit fodspor, nogle er allerede godt på vej. Du vil altid have en stor plads i vore hjerter, og du er elsket og savnet, mors engel" Ære være Chrisas Indiano´s minde.\n28.11.09 Chrisas Dark Pors og Chrisas & Tellus Let´s make a Memory sat sammen uden de store problemer. De fandt hurtig sammen, og siden har de været uadskillelige.\n17.11.09 Endnu en stor sorg rammer os. Det er altså for meget, tænk at man skal miste to skønheder så tæt på hinanden, vi er dårlig kommet os over Miss Cute, førend en ny sorg er over os. Idag har vi måtte sige farvel til Supreme & Tillas Othello. Imorges var han frisk (virkede han ihvertfald til), da jeg kommer hjem fra job, finder jeg ham liggende i sit hus, meget dehydreret og med en slem diarré. Jeg har ikke den fjerneste idé om hvad der er sket ham, men jeg tager ham ud og forsøger at få noget væske i ham. Han lader desværre allerede til at han har givet op. Inden jeg når at ringe til doktor dyr bliver hans vejrtrækning dårligere, jeg putter ham ind til mig, og der går ikke mange minutter før end han tager til de evige rosinmarker - vrææææl. "Kære Othello. Det er næsten ikke til at bære, at du på den måde og tilmed så hurtigt, har valgt at tage til de evige rosinmarker. Når det ikke kan være anderledes er jeg glad for du ventede til jeg kom hjem, så vi fik sagt farvel. Det er ubegribeligt jeg ikke skal se dig igen, du var en meget egenrådig og bestemt chin. Altid var du klar til at snakke, du var nysgerrig og elskede at lege. Jeg håber du har noget at gøre Dark Pors drægtig. Du fik ikke lov at blive gammel, og der var stadig mange ting vi skulle have oplevet sammen. Vi er glade for den tid vi fik sammen og for de gode minder du gav os." Ære være Othellos minde\n10.11.09 Vores datter Sacha (PemasChins) har overtaget Chrisas Indian Zero.\n09.11.09 En stor sorg rammer os. Vores super skønne og dejlige Miss Cute sidder og hænger, og vi fornemmer hurtigt der er noget helt galt med hende. Det viser sig også at hun har savlet, så vi må til dyrlægen og få tjekket tænder. Desværre viser vores bange anelser at holde stik, og da det er ret slemt på de bagerste tænder vælger vi at tage den tunge beslutning og lade Miss Cute komme til de evige rosinmarker. En beslutning som vi er utrolig plaget af, vi er utrolig kede af at måtte sige farvel til denne skønhedsdronning. "Kære Cute. Du var en stor flot skønhed, med et så dejligt temperament. Du var vores skønhedsdronning. Du gjorde det altid godt på div. udstillinger, og du var en dejlig snakkesaglig chin. Der bliver tomt uden dig, ikke mindst for Memory som jeg ved også vil komme til at savne dig. Alverdens chins vil aldrig kunne erstatte dig. Du vil altid være i vore hjerter, en storhed som dig kan man aldrig glemme. Det gør os ondt at skæbnen ville dig det sådan, det er svært at forstå, men måske der var brug for en skønhed til at lyse op på de evige rosinmarker. Vi håber du har det godt hvor du er nu, og hopper glad rundt mellem alle de andre smukke englechins." Ære være Miss Cute´s minde.\n08.11.09 Chrisas Indian Zero og SG´s Red Hot Chili Pepper sat sammen. En sammensætning som gik uden problemer, det var kærlighed ved første blik.\n07.11.09 DCKF (Dansk ChinchillaKæledyrs Forening) afholdte udstilling i Føllenslev på sjælland, DK. Vi deltog med ialt 11 chins, og Pemas med 2 chins. Vi Havde en rigtig hyggelig dag i dejligt selskab. En kæmpe tak til DCKF, som afholdte en super god udstilling. Også en tak til alle Jer andre som var med at gøre dagen god. Præmier blev det skam også til. Tilsammen løb Chrisas og Pemas med fire 3.-pladser og fire 1.pladser, så vi klager bestemt ikke. En stor tak skal da også lyde til Petpile som havde doneret ekstra præmier til bla. dagens 1.-pladser. Vores chins blev vældig glade for hængekøjerne. Vi vil også byde et nyt medlem af Pemas klanen velkommen. Det lykkedes nemlig Sacha at få lov at købe en vældig flot Black velvet pige af Skovsgaarde. Indtil videre skal hun sidde sammen med Chrisas Indian Zero, og parret bliver dermed et samarbejde mellem Chrisas og Pemas.\n02.11.09 Vi har besluttet at Sørig´s Pandito of the Year og Louisa´s brown ebony dreng skal blive her hos Chrisas. Vi har navngivet ham Chrisas Eliaz.\n01.11.09 Det lader til der er kommet gang i parringerne. Idag fandt vi en parringsprop hos Miss Gangster og Chili Pepper. Dette er første gang de skal have unger, og vi ser meget frem til dette.\n29.10.09 Vi har tilmeldt ialt 12 chins, Pemas 2 chins til udstillingen i Føllenslev. Vi har fundet parringsprop hos Chrisas Pusle og Chrisas Zachary. Parret er ejet af Pemas chins, så Sacha venter spændt på deres fødsel først i det nye år.\n07.10.09 Overraskelsernes tid er ikke forbi endnu. Igennem længere tid, har jeg gået rundt og spurgt mine hunner om ikke snart vi skulle have lidt unger igen, men ingenting skete, ihvertfald ikke før idag. Det var en kæmpe overraskelse og komme hjem fra job og se Pandito og Louisa nu ikke længere var to i buret, men derimod 3. Med meget store øjne så jeg den skønneste brown ebony dreng sidde tæt ind til Louisa. Den lille ny dreng vejer 36 g. Vi havde ikke den fjerneste anelse om Louisa var drægtig, men det er ikke første gang hun snyder os på denne måde. Selv buret bar ikke præg af en fødsel. Kun en lille bloddråbe på Louisa´s bagpote, fortalte os at den var god nok. Vægtforøgelse har der heller ikke været noget af, men nu er han her og han er bare noget af det dejligste. Både Louisa og Pandito blev for kort tid siden SUCH på udstillingen i Sverige .\n05.10.09 Hjemmesiden opdateret bla. på udstillingresultater og bursider. Den trængte virkelig til at blive ajour igen.\n01.10.09 Vi har besluttet ikke at satse på Chrisas Count on me i vores avl. Han er utrolig skøn, og vi er kede af den beslutning, men han er ikke vokset som forventet. Det kan jo være det kommer, men indtil videre så hygger han sig alene, med en masse ekstra forkælelse af os. Lille og Star er nu de bedste venner, og trods alt glade for hinandens selskab.\n30.09.09 Nu er projekt restaureringen samt bygning af nye bure endelig færdig. Selv synes vi det er blevet rigtig godt, og alle har fået nye høhække samt tunnler og hængekøjer, hvilket er et stor hit hos vores chinbasser.\n29.09.09 Så blev det den store sammensætningsdag. Vi har sat følgende par sammen: Ritterspach´s Star - Supreme & Tillas Lille, NC´s Zaza - Chrisas Indian Rose, Chrisas Pentagon - Supreme-chins Vanessa, Miss Gangster - Chilli Pepper samt Supreme-chins Othello - Chrisas Dark Pors. Næsten alle sammensætninger var en kæmpesucces og uden nogen form for problemer. Kun et enkelt par Star og Lille har lidt problemer med hinanden, men vi tager det i deres tempo, og håber det lykkes.\n26.09.09 SCAF (Svensk chinchillaforening) afholdte udstilling i Norrköping. Vi deltog med 8 chins og vores datter (Pemas Chinchilla) med 2 chins. Det gik utrolig godt, og vi er meget stolte af vores dyr. Vi fik 3 nye champion (SUCH), nemlig Chrisas Kangaroo, Louisa, og Sørig´s Pandito of the Year. Sacha´s Chrisas Zachary blev ligeledes SUCH. Der kan ses flere resultater under "udstilling". Vi havde en super og lang tur, men hvad betyder det når man er i godt selskab. End nu engang tak til SCAF for en god udstilling, til alle for en god dag, og især til "tour-holdet" som i den grad gjorde dagen mindre lang og kedelig. Tak for mad og drikke. Det var den sidste svenske udstilling for os i år, vi glæder os allerede til næste års udstillinger. Vi ses.\n25.09.09 Vi har i den seneste tid haft dels en del at se til og dels noget sygdom, dette har desværre resulteret i at dagbogen ikke er blevet opdateret længe. Det betyder selvfølgelig ikke, at der ikke er sket noget hos Chrisas, i den forgange periode. Chinchillastars Precious og Almost Famous standard og pink white pige, Ritterspach´s Star og Sørig´s if only I could´s violette dreng, samt Taking Chances og Chrisas Indiano´beige og black/white dreng er alle flyttet hjemmefra. Vi ønsker dem og alle deres nye ejere held og lykke fremover. Desværre har vi også måtte sige farvel til Bailey, Naturechins Yochana, samt Sørig´s if only I could. De er alle savnet, og må de hvile i fred. Ære være de tre pigers minde\n15.07.09 Chinchillastars Precious og Almost Famous standard pige reserveret.\n27.06.09 Taking Chances og Chrisas Indiano´s blak/white dreng reserveret, samtidigt er han navngivet til Chrisas Texas Ranger.\n26.06.09 EN STOR OG GLÆDELIG DAG. Taking Chances lod os heldigvis ikke vente så længe som vi havde forventet. Til morgen så to dejlige drenge nemlig dagens lys. En beige ebony på 42 g, samt en black/white ebony på 46 g. Sidstnævnte er meget mørk, men vil med tiden helt klart lysne. Det bliver spændende at følge hans udvikling. Der er lutter idyl hos den lille ny familie, selv far Chrisas Indiano hjælper allerede til med pasningen .\n14.06.09 Helt tilfældigt og meget overraskende har jeg mærket liv i Taking Chances, hvilket betyder hende og Chrisas Indiano nu venter deres 3. kuld om en lille måneds tid.\n07.06.09 Chinchillastars Precious og Almost Famous pink white hun navngivet. Hun skal hedder: Chrisas The Angel of Crystal.\n05.06.09 EN STOR OG GLÆDELIG DAG, og så alligevel ikke helt. Sørig´s If Only I could fødte til morgen to dejlige violette unger. Ved nærmere tilsyn opdager vi, at den ene, den mindste som er en hun på kun 29 g, har problemer med bagbenene. Det viser sig at vi er nød til at sende hende til de evige rosinmarker, grundet venstre bagben virker lamt og kan ikke bruges, mens det højre vender forkert og poten ligger op langs haleroden. Et trist syn, og kedeligt at vi må tage afsked med hende. Ære være den lille pige´s minde. R.I.P lille skønhed. Den anden unge er en violet dreng som er 100 % frisk. Han vejer 42 g. Far Star har de sidste to dage ikke veget fra Only´s side, og nu hvor ungerne er født, tager han fuldt ud del i pasningen. Han er ved Only og sin søn´s side konstant, og vi skal ikke prøve på at tage hans unge. Heldigvis fik vi allernådigst lov at låne ham til et par billeder .\n03.06.09 En trist dag. Chinchillastars Precious og Almost famous pink white dreng er kommet til skade med sit øre. Om han har været i slåskamp med sine søskende eller om han er kommet i klemme ved en evt. genparring ved vi ikke. Da han samtidigt har tabt sig en del begynder vi at hjælpe med mælk. Til at starte med går det fint, men efterhånden bliver den fyr svagere og svagere, og til aften finder vi ham i buret. Han har forladt os og er taget til de evige rosinmarker. Ære være lilledrengens minde. R.I.P søde ven.\n02.06.09 Chinchillastars Precious og Almost famous pink white pige er reserveret.\n01.06.09 EN STOR OG GLÆDELIG DAG. Idag kom 3 skønne unger til verden. En pink white pige på 51 g, en standard grå pige på 54 g, samt en pink white dreng. Forældre til skønhederne er SUCH Chinchillastars Precious og Almost famous. Precious passer godt på de små, mens Fame har taget flugten til øverste hylde, så han kan sidde der i ro og mag .\n23.05.09 SCAF (Svensk chinchilla forening) afholder udstilling i Arentorp. Grundet sygdom måtte vi desværre melde fra til denne udstilling. Vi vender stærkt tilbage til efteråret.\n18.05.09 Har lidt haft på fornemmelsen at Chinchillastars Precious kunne være drægtig, og idag fik vi det bekræftet. Vi har nemlig mærket liv i maven på hende, så indenfor den næste måneds tid vil nye Fame og Precious babyer se dagens lys.\n11.05.09 Sørig´s If only I could og Ritterspach´s Star´s to vilette unger navngivet. Hunnen skal hedde Chrisas Rock Angel, og hannen Chrisas Rock Star.\n07.05.09 Har uden problemer sat Laika og Oliver sammen. Sammensætning gik så nemt, at man skulle tro de altid havde siddet sammen. De er utrolig glade for hinanden, og hænger konstant sammen.\n06.05.09 Velkommen hjem til Flensburg´s Laika. Laika er en stor flot brown velvet skønhed som vi er meget glade for at få lov at købe. En stor tak til Anette for at vi blev de nye heldige ejere af Laika. Vi skal nok passe godt på hende. Til at starte med skal Laika danne par med NC´s Oliver .\n01.05.09 Sørig´s If only I could tger en del på i vægt, så vi regner med hun er genparret.\n26.04.09 DCKF (Dansk Chinchilla forening) afholder udstilling i Løsning, Vi kan desværre ikke deltage denne gang, men håber I andre har haft en god dag og kommet hjem gode resultater.\n25.04.09 Velkommen til to nye SUCH. SCAF (Svensk chinchillaforening) afholdte udstilling i Hallsberg. Vi deltog med 7 chins og vores datter (Pemas Chinchilla) med 2 chins. I den forbindelse fik to chins (Chinchillastars Precious og Pemas Miss Cute), deres tredje cert og er nu SUCH. Super super skønt. Selvfølgelig er vi også stolte af vores andre chins, som også gjorde det utrolig flot på udstillingen. Ialt blev det for Chrisas til en 5.-plads, to 3.-pladser og fire 1.-plads samt en BIJ (Chrisas Indian Zero). Pemas fik to 2.-pladser. Alle chins fik præmie med hjem, da Tillas Zenius som fik en 5.-plads også fik præmie som "klassens klovn". Den skulle nok have heddet "klassens udbryder", da han ødelagde først en udstillingsfælde, og var godt i gang med nr. 2 på dommerbordet. Se flere resultater fra dagen under udstilling - Halsberg 2009. Det var en lang tur, men den var i den grad også hyggeligt, lærerig (sprogkursus i dansk/svensk hi hi) og ikke mindst underholdende. Tak til "tourholdet" SCAF og alle jer andre der var med til at gøre dagen god. Vi ses til næste udstilling.\n24.04.09 Louisa og Sørig´s Pandito of the year´s tov pink white han (Chrisas Magic Suprise) er flyttet hjemmefra. Vi ønsker ham og hans nye ejer held og lykke fremover.\n10.04.09 Desværre blev det ikke til nogen Embla´s Ricky Blue og Tillas Zenius babyer i denne omgang. Forhåbentlig sker der noget i nær fremtid.\n21.03.09 Jeg er ikke sikker på Embla´s Ricky Blue er drægtig. Hun øger ikke rigtig vægt, og lader heller ikke til at have mave, men nu må vi se.\n14.03.09 SCAF (Svensk chinchillaforening) afholdte udstilling i Tenhult, hvor vi deltog med 8 dyr, og vores datter (Pemas) deltog med 3 dyr. Det gik endnu engang over alt forventning, og vores dyr klarede det rigtig flot og gjorde os endnu engang stolte. Alle vores dyr fik cert, Sacha havde to chins der fik cert. Placeringsmæssigt var det lidt blandet. Der var 1., 2., 3., 4., 5. og sågar en 9.-plads, dog stadig med cert. Vi havde en dejlig men også meget lang dag. En stor tak til alle for en dejlig dag, og tak til AW for turen.\n12.02.09 EN STOR GLÆDELIG DAG. Da jeg til morgen kom ud til chinbasserne, havde Sørig´s If Only I could veer. Et par timer senere var der kommet tre skønne violette unger til verden. Det er en dag senere end forventet fødsels, og helt sikkert dejligt for Only som længe har lignet en fodbold. Desværre var den ene unge, en pige på 47 g, død ved fødslen, men der er da to andre vi kan glæde os over. En pige på 43 g og en han på 40 g. Ritterspach´s Star er den stolte far, som troligt vogtede over Only under hele fødslen. Nu hvor det er overstået tager han del i den lille ny familie og passer godt på såvel Only som unger. De alle putter trygt og godt i deres hus . If only I could - og det kunne hun :-)\n05.02.09 En sorgens dag, især for vores datter Sacha (Pemas chinchilla). Sachas skønne pige Pemas Candyfloss er ikke længere iblandt os, istedet har de evige rosinmarker ny fornøjelsen af hende. Præcis hvad der er sket har vi ingen idé om. Til morgen hang hun lidt, hun virkede ked og trist. enere på dagen var hun ikke blevet bedre og jeg tog hende ud og nussede som hun elskede at blive, kort tid efter sov hun ind i mine arme. " Kære Candy. Du var en stor flot skønhed, med et så dejligt roligt temperament. Altid stak du hoved frem for at sige hej, altid var du der kom vi kom. Du elskede at komme ud og ligge i vores arme. Du efterlader et tomrum, du er elsket og ikke mindst savnet. Vi og især Sacha havde store forventninger til dig, og havde regnet med vi skulle have mange dejlige oplevelser sammen, men sådan skulle det ikke være. Hvad så end det var der alt for tidligt tog dig herfra, så håber vi du har det godt hvor du er nu, og der er nogle andre engleshins du kan putte sammen med" Ære være Candy´s minde. R.I.P vor dejlige pige .\n04.02.09 Louisa & Sørig´s Pandito of the years pink white han reserveret.\n03.02.09 EN STOR GLÆDELIG DAG. - og sandelig også en stor overraskelsesdag. Her gik vi og troede, at årets første kuld ville komme fra Only, men der blev vi godt og grundigt snydt for Louisa og Pandito ville det anderledes. Vi havde ingen agning om Louisa var drægtig, hun så ikke stor ud, havde ikke rigtig mave og havde heller øget meget i vægt. Så det var noget af en overraskelse at komme hjem og se Louisa sidde stolt med sine unge. Det blev til en super lækker pink white han på 52 g, utroligt hun har kunne skjule ham, men ikke desto mindre, har hun i den grad gjort det. Louisa er meget stolt og glad for sin lille ny, mens Pandito vist ikke helt forstår hvad han nu er for en. Han kommer forsigtigt forbi ind imellem og kigger til Louisa og sønnike, ellers passer han sig selv og ser på fra en vis afstand .\n28.01.09 Resultater fra udstillingen i Hovborg lagt ind.\n25.01.09 Chrisas Indiano og Taking Chances Medium ebony dreng (Chrisas Moutain High) er flyttet hjemmefra. Vi ønsker ham og hans nye ejer held og lykke fremover. Har lavet et par sammensætninger mellem hhv. Chrisas Lets make a Memory og Pemas Miss Cute samt Chrisas og Pemas Audi og Chrisas Kangaroo. Begge sammensætninger er gået utrolig godt og uden problemer, nærmest som om de ikke har lavet andet i livet end sidde sammen.\n24.01.09 Internationale udstilling i Hovborg, DK. Vi deltog med ialt 14 dyr, 2 af dem var Sacha´s (Pemas). Det gik over alt forventning, og vi har al mulig grund til at være tilfreds og ikke mindst stolt af vores dyr over dagens høst. Chrisas Indiano og NC´s Oliver vandt begge deres klasser, Taking Chances, Pemas Miss Cute og Chrisas Kangaroo, fik alle en flot 2.-plads i deres klasser, mens Chrisas Elmander og Chrisas Indian Zero begge fik en 3.-plads i deres klasser. Øvrige uldtotter blev dog ikke placeret i top 3, men lå ganske flot til i klassementet og med pæne point. Derudover blev Chrisas Indiano "Bedste han" og Chrisas fik prisen for "5 bedste dyr". Tak til DCKF for en god udstilling og til alle for en rigtig god dag i hyggeligt selskab. Velkommen hjem til Supreme Chins Vanessa. En rigtig dejlig White ebony pige, som vi er glade for vi var så heldige at måtte købe.\n19.01.09 Chrisas Indiano og Taking Chances medium ebony dreng (Chrisas Mountain High) reserveret. Har mærket liv i maven på Sørig´s If only I could.\n03.01.09 Chrisas Indiano og Taking Chances brown ebony pige (Chrisas Pina) er flyttet hjemmefra. Vi ønsker hende og hendes nye ejer held og lykke fremover


Maiken Martinussen - Matzau Erhvervspsykologer Hillerød\nYou are here: Home / Om os / Hvem er vi? / Hillerød: Maiken Lundsgaard Martinussen\nHillerød: Maiken Lundsgaard Martinussen\nMaiken Martinussen er uddannet Cand. Psych. fra Københavns Universitet og autoriseret af Dansk Psykolognævn. Hun er certificeret Stresscoach på Matzau Erhvervspsykologers Stresscoachuddannelse samt efteruddannet i såvel kognitiv som systemisk-narrativ coaching og terapi.\nMaiken er en særdeles erfaren psykolog, som siden 1995 har arbejdet indenfor forskellige områder af det psykologiske arbejdsfelt. Bl.a. med implementering af et banebrydende psykiatrisk projekt i Danmark samt opbygning af velfungerende rådgivningsenheder inden for både den private og offentlige sektor.\nMajkens spidskompetence er rådgivning og coaching i forbindelse med stress og angst – af såvel hendes individuelle kunder som virksomheder. Maiken har her en særlig spidskompetence, idet hun -udover rådgivningen af ledere og medarbejdere – også rådgiver omkring børn, unge og familier.\nHun rådgiver og coacher endvidere indenfor samarbejdsrelaterede temaer, personlig udvikling samt relationer og forhold – i familier.\nMaiken tilrettelægger altid et forløb efter kundernes behov med vekslen mellem rådgivning, vejledning og coaching. Herunder kortlægning af personlige mestringsstrategier og stresshåndtering.\nMaikens kunder karakteriserer hende som tålmodig og god til at skabe nye indfaldsvinkler på de problemstillinger, som kunderne præsenterer. Maikens udgangspunkt i arbejdet med andre mennesker er at ”problemet er problemet, og personen er personen”, og hun arbejder derfor altid med at adskille problemet fra personen med de muligheder, som dette åbner for.\nLæs Maikens CV her\nKontakt Maiken på email: ma@matzau.dk


Danfoil A/S · Overblik - 12 marksprøjter\nDu er her: Home Overblik - 12 marksprøjter\nDanfoil – billigst når man sammenligner anskaffelsespris og kapacitet!\nAf Claus Solhøj, Mark\nLandbrugsmagasinet Mark gennemførte i januar 2012 en sammenligning mellem 12 marksprøjter, hvor man præsenterede de sprøjter der i dag er på det danske marked. Mark sammenlignede bl.a. udstyr, pris og kapacitet - og ikke overraskende konkluderede man, at danfoil ConCorde 24M havde det bedste forhold mellem anskaffelsespris og arealkapacitet. Det stemmer derfor også godt overens med det vi altid har sagt – danfoil er billigst i det lange løb, netop fordi du får en kapacitet, som ingen andre sprøjteproducenter kan tilbyde - til den pris!


Karl af Rise - Karisespejderne\nKFUM Spejderne Karise\n2. september 2020 Af Annemette\nSpejderne hos Karl af Rise gruppe er i fuld gang igen\nEfterårssæsonen 2020 er gået i gang, men du kan sagtens nå at være med! Bare kom herned.\nDa spejder typisk foregår udenfor i den friske luft, kan vi være igang på næsten normale vilkår. Vi vasker og spritter hænder til den store guldmedalje – aldrig har en spejders hænder været så rene som i året 2020. Når vi synger, holder vi 2 m afstand som anbefalingerne pt er. Vi er kun inde i spejderhuset, når vi har et vigtigt ærinde. Så vi finder ud af hvordan man klæder sig på efter vejret. Vi finder måder at samarbejde på – med afstand.\nBæverne (0. og 1. klasse) mødes onsdage kl. 16.30-18.00\nUlvene (2. til og med 4. klasse) mødes tirsdage kl. 18.30-20.00\nTroppen ( 5. til og med 7. klasse) mødes tirsdage kl. 18.30-20.00\nSenior ( 8. klasse til 17 år) mødes tirsdage 18.30-20.00\nRoverne ( 18 år og derover) mødes hver anden fredag 19.00-21.00\nLæs mere under hver enkelt enhed – og følg os på vores facebookside: Karl af Rise gruppe\nKFUM aflyser al spejderaktivitet grundet Coronavirus\n12. marts 2020 Af Annemette\nDenne meddelelse er kopieret direkte fra korpsets hjemmeside\nKFUM-Spejderne lukker ned for al spejderaktivitet både lokalt og nationalt frem til d. 30. marts. Dette gælder lokalt såvel som nationalt.\nNye Anbefalinger: Aktiviteter lukkes ned frem til 30. marts\nSet i lyset af udmeldingen fra myndighederne her til aften onsdag d. 11. marts 2020 vedr. yderligere tiltag for at inddæmme corona viruset i Danmark, vil vi med denne ekstra nyhed meddele, at KFUM-Spejderne lukker ned for al spejderaktivitet lokalt såvel som nationalt frem til d. 30. marts.\nDet betyder at spejdermøder, kurser, weekendture og andre arrangementer aflyses i denne periode.\nVi vil bede jer alle om at kommunikere dette til forældre og andre der skal have denne information, ligesom deltagere på ture og andre arrangementer skal have at vide, at arrangementer der skulle afholdes i perioden fra i dag og frem til og med d. 29. marts ikke gennemføres.\nVi vil vende tilbage med nyt igen i løbet af næste uge, eller hvis der skulle komme yderligere indskærpelser, der har betydning for os som spejderbevægelse.\nAlle udmeldinger fra KFUM-Spejderne vedrørende coronavirus kan læses på spejdernet.dk her, ligesom man med fordel kan orientere sig på coronasmitte.dk. På spejdernet.dk kan man finde kontaktoplysninger til kriseberedskabet og til alle medarbejdere, som man er velkomne til at kontakte, hvis der er spørgsmål af nogen art. Administrationscentret vil indskrænke åbningstiderne, da medarbejderne generelt vil arbejde hjemme.\nVi opfordrer alle vores medlemmer til at følge de anvisninger, som de offentlige myndigheder kommer med, og ved fælles hjælp håber vi, at vi hurtigst muligt kan vende tilbage til en normal spejderhverdag igen.\nPå godt på hinanden og jer selv i den kommende tid.\nPeter Stubkjær Andersen, formand,\nStine Kirk Jensen, næstformand\nThomas Lynderup Kirkeskov, generalsekretær\n18. marts 2017 Af Claus Nordahl Nielsen\n10. april 2016 Af Annemette\nDer var planlægningsweekend i gruppen. Derfor blev månedens overnatning på spejdergrunden.\n26. marts 2016 Af Annemette\nMarts måned og der er nu mærktbart lyst længere. Vi overnattede i shelter ved Fed Havn\n14. februar 2016 Af Annemette\nAnden overnatning på shelty-mærket: Holtug.\nOgså en frisk oplevelse – der var mandefald, men det var OK for der var kun plads til 4 liggeunderlag i shelteren. Det er nu morsomt at vågne og blive overrasket over hvordan der ser ud – for der var meget mørkt da vi ankom. Og vi havde da undgået de største vandpytter alligevel.\nCopyright © 2022 · Karl Af Rise · KFUM Spejderne i Karise · Log in


Overførselssagen: København tager forskud på bolig-hjemløseaftalen med pilotprojekt | Københavns Kommune Socialforvaltningen\nOverførselssagen: København tager forskud på bolig-hjemløseaftalen med pilotprojekt\n23.3.2022 06:00:00 CET | Københavns Kommune Socialforvaltningen\nFordelingen af sidste års ubrugte budgetmidler i Københavns Kommune ligger nu klar. Socialborgmester Karina Vestergård Madsen (Ø) glæder sig over aftalen.\n”Som socialborgmester er jeg især glad for, at vi har taget endnu et vigtigt skridt mod at afskaffe hjemløshed i København. Som led i overførselssagen giver vi nu 50 af byens hjemløse et huslejetilskud i et pilotprojekt, så de kan komme i egen bolig og få intensiv støtte samtidig. Det vil give os nogle uvurderlige erfaringer, så vi er klar til at hjælpe endnu flere af byens hjemløse, når den nye hjemløseaftale træder i kraft næste år,” siger socialborgmester Karina Vestergård Madsen (Ø) og fortsætter:\n”Med bolig- og hjemløseaftalen begynder opgøret med ufrivillig hjemløshed for alvor. Den betyder, at vi i København nu endelig får redskaberne til at skabe en blandet by med plads til alle. Derfor har pilotprojektet været topprioritet i forhandlingerne. Og jeg vil gerne sige tak til de andre partier for den brede opbakning.”\nSocialborgmesteren glæder sig også over, at der blev afsat penge til to store anlægsbevillinger på socialområdet. Nemlig dels til et nyt botilbud med 54 pladser til borgere med sindslidelse på Solterrasserne i Valby. Og dels til nybyggeri af to botilbud til borgere med sindslidelse, som skal opføres på Boserupvej i Roskilde.\n”Der har været meget få anlægsmåltal i spil til forhandlingerne. Derfor er jeg meget glad for, at vi med aftalen prioriterer botilbudsområdet, så vi får flere pladser og mere værdige rammer til københavnere med sindslidelse,” siger Karina Vestergård Madsen.\nEndelig glæder socialborgmesteren sig over, at der på socialområdet er fundet midler til:\n- Screeningsbevilling til etablering af stofindtagelsesrum på Sundholm\n- Dugnad – bevilling til at holde weekend åbent\n- Nedbringelse af ventelister i TUBA\n- Idrætsprojektet til udsatte boligområder\n- Stigende udgifter til anbringelse på sikrede institutioner\nKontakt socialborgmester Karina Vestergård Madsen:


Sommertidens mange fordele | FarsUnivers\n← En barnepige er nødvendig i #Farsunivers – skal det være en pige?\n#farsunivers tvunget i det kreative hjørne af speltkvindene →\nSommertidens mange fordele\nUdgivet den marts 30, 2014 af saintmichels\nTil alle jer, der er kommet en time for sent op eller på arbejde eller synes at morgenen er lidt mørk eller bare at mandagen er svært at drive i gang, tænk lige over hvor mange fordele sommertiden bringer. Det har vi skrevet lidt om….\nNatten til søndag skiftede vi til sommertid.\nFor Far har sommertid altid stået som noget godt og positivt. Tegn på at tiderne skifter og vi er parate til sommer. Sommertiden er godt for miljøet og vi har længere og lysere aftner, så vi sparer på energier.\nAlligevel er Far ikke upåvirkelig for argumenter, så da han læste Jørgen Friis Bak, formand for Landsforeningen mod Sommertid (tjek i øvrigt deres hjemmeside, det er i sig selv en griner) havde en række argumenter mod sommertid i Berlingske overvejede han lige endnu engang. F.eks. at man bruger mange ressourcer på at omstille fra vinter til kørerplan hos DSB, at flyselskaberne bruger mange kræfter på at koordinere fordi Verden ikke omstiller i alle tidszoner samtidig, så overvejede Far om det nu også var en god ide. I dagens løb blev han alligevel overbevist om at formanden for Landsforeningen mod Sommertid, nok ikke have ret, selvom han så indæt har kæmpet mod, men uden de store resultater i gennem de sidste 13 år. Helt overbevist om at sommertid er en god og ret progressiv ide blev Far, da han så overskriften på TV2 Pia Kjærsgaard: Afskaf sommertid\nSå Far begyndte straks, at indsamle alle de gode effekter sommertiden har. Det begyndte allerede mellem kl. 5 og 6.00 i morges, da den 2årige knægt ikke vågnende. Men for første gang i sit liv sov til efter 7 og først sparkede Far i hovedet kl 7.14.\nMen sommertiden har klart mange andre fordele, f.eks. søndagsfrokost kl. 12 uden at Mor blev stramtandet over Far drikker øl midt på formiddagen, hun opdagede nemlig slet ikke klokken i virkeligheden kun 11.00 og det er normalt lidt for tidligt at indtage alkoholske drikke i Mors univers.\nSøndagsfrokosten blev indtaget med en Påske Hvede fra Indslev Bryggeri og Mor opdagede slet ikke at Far drak stærkøl midt på formiddagen, fordi han havde stillet alle urene en time frem\nOg så har den bare stået på verdens bedste sang Summertime hele dagen for Mor og Far skal snart ind og se Porgy and Bess. Hør den her i en fantastisk udgave med Ella Fitzgerald & the Tee Carson trio. (og nu er det så knægtens normale sengetid, men den fucking sommertid, gør at han overhoved ikke er træt og bare skriver, verden er dialektisk)


Forbund efter Wozniacki-brøler: Kludder i maskineriet – Ekstra Bladet\n2. jun. 2018 kl. 12:16\nCaroline Wozniacki er ikke - som Dansk Tennis Forbund torsdag meldte ud - klar til at spille på landsholdet igen. Forbundet undersøger nu sagen, det ikke helt har styr på\nCaroline Wozniacki skal som udgangspunkt ikke spille Fed Cup for Danmark. Dansk Tennis Forbund vil nu undersøge sagen, der fra deres side ellers var klar. Foto: Michel Euler/AP/Ritzau Scanpix\nSpiller hun, eller gør hun ikke? Det er spørgsmålet, den tennis-interesserede dansker måske stiller sig selv omkring Caroline Wozniacki og landsholdet.\nTorsdag meldte Dansk Tennis Forbund ud i en pressemeddelelse, at Wozniacki næste år spiller Fed Cup for Danmark. Forbundet medbragte i pressemeddelelsen en artikel fra BT, hvori Piotr Wozniacki havde sagt, at hans datter ville spille.\nDet udsagn dementerede Piotr Wozniacki over for Ekstra Bladet fredag, hvor han også slog fast, at der ikke har været dialog mellem parterne i sagen.\nI Dansk Tennis Forbund er bestyrelsesformand Henrik Thorsø Pedersen forvirret. Han har ikke været inde over sagen og finder den temmelig forvirrende.\n- Vi udsendte pressemeddelelsen på baggrund af det, BT skrev, og som de havde på forsiden.\n- Jeg må tilstå, at jeg ikke vidste, at vi havde udsendt den, og jeg har heller ikke læst den.\n- Wozniacki-lejren afviser kategorisk, at der er en aftale. Hun skal ikke spille Fed Cup.\n- Det lyder som om, at der er gået lidt kludder i maskineriet.\n- Er det ikke lidt ejendommeligt at udsende en pressemeddelelse på baggrund af en avisartikel og ikke baseret på egne oplysninger?\n- Jo, det vil jeg godt indrømme. Derfor tror jeg også, at jeg lige må følge op på det og finde ud af, hvad der er sket, siger Henrik Thorsø Pedersen.\nDe indre linjer er der dog endnu ikke helt styr på. Men forbundet er i gang med at få kontakt til Wozniacki-lejren for at få redt trådene ud. Men det bliver besværliggjort af den igangværende French Open.\n- Hverken Caroline eller Piotr er til at få fat på lige nu, så vi forsøger os med Mikkel Nissen (Caroline Wozniackis danske manager, red.), og så må vi finde ud af, hvad der er op og ned på dette her, siger Henrik Thorsø Pedersen.\nDet danske Fed Cup-hold rykkede i år op i Europe/Africa Zone Group 1, der er tredjebedste division efter World Group 1 og 2.


Alle restauranter i Milton Restauranter i nærheden af Ship Lantern Inn\nAlle aktiviteter i Milton Aktiviteter i nærheden af Ship Lantern Inn\nUSA New York (NY) Milton Restauranter i Milton Ship Lantern Inn\nNr. 2 af 9 Restauranter i Milton $$$$\nAmerikansk, International, Glutenfri retter 1725 Route 9w, Milton, NY 12547-5319+1 845-795-5400Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 124 anmeldelserFremragende75 %Rigtig god16 %Gennemsnitlig4 %Dårlig4 %Frygtelig1 %Lukketsø1:00 pm - 8:00 pmti - on4:00 pm - 9:30 pmfr12:00 pm - 9:30 pmlø4:00 pm - 10:30 pmAlle åbningstider KØKKENER Amerikansk, International, Glutenfri retter PRIS $$$$VURDERINGER ServiceMadGod prisStemningPLACERING 1725 Route 9w, Milton, NY 12547-5319Alle oplysninger Forbedr denne registreringTilbyder denne restaurant barnestole?Ja Nej Ved ikke Er denne restaurant god til frokost?Ja Nej Ved ikke Er der gode vegetarretter på denne restaurant?Ja Nej Ved ikke Er denne restaurant god til en aften i byen?Ja Nej Ved ikke Er denne restaurant familievenlig?Ja Nej Ved ikke Er denne restaurant god til middag?Ja Nej Ved ikke Er denne restaurant romantisk?Ja Nej Ved ikke Er denne restaurant kørestolsegnet?Ja Nej Ved ikke Har denne restaurant rum til privat spisning?Ja Nej Ved ikke Er denne restaurant god til brunch?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nMedlemsvurdering Fremragende51Rigtig god10Gennemsnitlig2Dårlig1Frygtelig1Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (65)Engelsk (123)Tyrkisk (1)Sprog Dansk (65)Engelsk (123)Tyrkisk (1)\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJoeD-HudsonValleyWallkill, New York23350Anmeldt 1 uge siden Førsteklasses restaurant, der serverer fantastisk madMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejChuck T245Anmeldt 2 uger siden fra mobile enheder Fine spisesteder og service sejlads glatMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCatherine M112Anmeldt 3 uger siden fra mobile enheder Dejlig nautisk RestaurantMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejPenny DCharleston, South Carolina3410Anmeldt 3 uger siden StadigMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejbelievefairy26New York167Anmeldt 22 maj 2017 Vores særlige stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejdb3faithSpring Hill, Kansas5423Anmeldt 29 april 2017 Fremragende mad og serviceMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejrobin3793New York City, New York3Anmeldt 17 april 2017 Dejlig restaurantHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejmarkelaina2Gardiner, New York2Anmeldt 3 marts 2017 Enestående!!!!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejbeaglefan22Marlboro, New York5735Anmeldt 2 marts 2017 Særlige lejlighederMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejWilliam DHopewell Junction, New York145Anmeldt 31 januar 2017 Særlige lejlighederMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenHenry's at the Farm236 anmeldelser 2,37 km væk Frida's Bakery & Cafe47 anmeldelser 1,37 km væk Pied Piper Pies5 anmeldelser 3,26 km væk Seværdigheder i nærhedenButtermilk Spa28 anmeldelser 2,33 km væk Benmarl Vineyards and Winery79 anmeldelser 6,2 km væk DuBois Farms33 anmeldelser 3,83 km væk Locust Grove Estate187 anmeldelser 4,03 km væk Spørgsmål og svarFå hurtige svar fra personale og tidligere besøgende på Ship Lantern Inn.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSendForrigeNæste12\n1725 Route 9w, Milton, NY 12547-5319 Placering:


Nørregade 16 - 4100 Ringsted - Detailhandel/butik til leje på 497 kvm2 - Se mere info på Ejendomstorvet.dk\nRegulær butik på hovedstrøg\nSagsnummer: 20521093Type : Detailhandel/butik\nGode P-forhold bag ejendommen\nStort butikslokale til leje på Nørregade Lokalet har igennem en halv menneskealder været brugt til legetøjsforretning- først ABC, siden BR legetøj, efterfølgende har der været et galleri i en kort periode.\nLejemålet er beliggende i stilren og nyere ejendom, som for et halvt år siden blev istandsat herunder nye facadevinduer, gulve belysning og lofter. Butikken fremstår dermed yderst præsentabel, og er indflytningsklar.\nDer er mulighed for at sætte det ønskede præg på løsningerne, ligesom aptering til restaurations formål vil være muligt iht. nærmere aftale, og evt. lejetillæg alt efter ønsket apteringsgrad.\nEksponeringen og synligheden er i top, bl.a. takket være de mange facade m².\nSåledes et spændende og fleksibelt lejemål med mange anvendelses- og indretningsmuligheder.\nEndvidere gode P-muligheder - såvel i selve Nørregade og mere eller mindre "til døren" samt på P-pladsen ved Bøllingsvej lige bag ejendommen.